दरअसल, इस वर्ग के एक बड़े हिस्से के पास जरूरत से ज्यादा पैसा आ गया है और उसके खाने-पीने में चर्बी बढ़ाऊ चीजों की मात्रा बढ़ गई है। दूसरी तरफ, अपने संसाधनों का उपयोग व्यापक समाज की बेहतरी के लिए करने की पुरानी अवधारणा अब समाप्त हो गई है और जो कहीं किसी के पास बची है तो उसके घर वाले ही नहीं, समाज के लोग भी उसे सनकी और अजायबघर में रखे जाने के लायक मानते हैं। जो एक नई अवधारणा आई है - ‘ट्रिकल डाउन’ की, वह केवल नाकाफी ही नहीं, भीतर से क्रूर और वर्गीय खाई को बढ़ाने वाली है और अब तो यह बाहर से भी मनमोहनी नहीं रही।